Протокол № 2/ 12.04.2019 г.

гр. Кърджали

Днес, 12.04.2019 г. от 17:30 ч., в сградата на Общински център за култура и младежки дейности, гр. Кърджали, ул. „Мара Михайлова“ № 8, ет. 2, се проведе заседание на Районна избирателна комисия в девети район – Кърджали (РИК 09), назначена с Решение на Централната избирателна комисия № 81-ЕП/05.04.2019 г.

В обявения начален час на заседанието присъстват, както следва:

|  |  |
| --- | --- |
| ПРЕДСЕДАТЕЛ: | ПЕТЪР ИВАНОВ ЗАХАРИЕВ |
| ЗАМЕСТНИК ПРЕДСЕДАТЕЛ: | ВЕЛИЧКА ДИМИТРОВА ГЕОРГИЕВА |
| ЗАМЕСТНИК ПРЕДСЕДАТЕЛ: | ДАНИЕЛ ТОЧЕВ ДЕЛЧЕВ |
| СЕКРЕТАР: | БЕРКАНТ МЕТИН БАРЗАТ |
| ЧЛЕНОВЕ: | ДИМИТЪР КИРОВ ДИМИТРОВ |
|  | ЕЛИЦА МОМЧИЛОВА ЮРКЕНОВА |
|  | ЕМИЛИЯ БЕЛЕВА ВЛАДЕВА |
|  | СТАВРИН ГЕОРГИЕВ СТАВРЕВ |
|  | ИВАН ПЛАМЕНОВ РОБОВ |
|  | ПАВЕЛ БОГОМИЛОВ ГАТЕВ |
|  | РОСИЦА МИТКОВА ЕСКОВА |
|  | ДЖЕВДЕТ ШАКИР МУСТАФА |
|  | ХРИСТИНА КРАЛЕВА ГЕОРГИЕВА |
|  | ИВАН СТЕФАНОВ КАДЪНКОВ |
| ОТСЪСТВАТ: | ДИМИТРИЯ ДРАГАНОВА ВАСИЛЕВА |

Присъстват повече от половината членове на РИК 09 Кърджали, поради което на основание чл. 70, ал. 3 от Изборния кодекс, е налице изискуемият кворум за провеждане на заседанието. Председателят откри заседанието и предложи следния

ДНЕВЕН РЕД:

|  |  |  |
| --- | --- | --- |
| **№** | **Решения** | **Докладва** |
|  | Формиране и утвърждаване на единните номера на избирателните секции в Район 09 Кърджали при произвеждане на изборите за членове на Европейския парламент от Република България на 26 май 2019 г. | Петър Захариев - председател |
|  | Създаване на работни групи от специалисти за подпомагане на дейността на комисията. | Петър Захариев - председател |
|  | Разни. | Петър Захариев - председател |

Присъстващите членове на РИК 09 Кърджали единодушно приеха предложения дневен ред.

По така обявеният от председателя на РИК – Кърджали г-н Захариев дневен ред и след направените разисквания комисията прие следните решения:

**По точка 1:**

РЕШЕНИЕ   
№ 6-ЕП  
Кърджали, 12.04.2019 г.

**ОТНОСНО:** Формиране и утвърждаване на единните номера на избирателните секции в Район 09 Кърджали при произвеждане на изборите за членове на Европейския парламент от Република България на 26 май 2019 г.

Със Заповед № 249/02.04.2019 г. на кмета на община Ардино са образувани избирателни секции на територията на община Ардино за произвеждане на изборите за членове на Европейския парламент от Република България на 26 май 2019 г.

Със Заповед № 330/02.04.2019 г. на кмета на община Джебел са образувани избирателни секции на територията на община Джебел за произвеждане на изборите за членове на Европейския парламент от Република България на 26 май 2019 г.

Със Заповед № РД-10-208/02.04.2019 г. на кмета на община Кирково са образувани избирателни секции на територията на община Кирково за произвеждане на изборите за членове на Европейския парламент от Република България на 26 май 2019 г.

Със Заповед № КО-239/29.03.2019 г. на кмета на община Крумовград са образувани избирателни секции на територията на община Крумовград за произвеждане на изборите за членове на Европейския парламент от Република България на 26 май 2019 г.

Със Заповед № 408/29.03.2019г. на кмета на община Кърджали са образувани избирателни секции на територията на община Кърджали за произвеждане на изборите за членове на Европейския парламент от Република България на 26 май 2019 г.

Със Заповед № РД-19-120/01.04.2019 г. на кмета на община Момчилград за образувани избирателни секции на територията на община Момчилград за произвеждане на изборите за членове на Европейския парламент от Република България на 26 май 2019 г.

Със Заповед № 165/02.04.2019 г. на кмета на община Черноочене са образувани избирателни секции на територията на община Черноочене за произвеждане на изборите за членове на Европейския парламент от Република България на 26 май 2019 г.

На основание чл. 8, ал. 8 и чл. 72, ал. 1, т. 6 от Изборния кодекс и във връзка с Решение № 9-ЕП / 26.03.2019г. на ЦИК за определяне на структурата и съдържанието на единната номерация на избирателните секции в Република България и извън страната за произвеждане на изборите за членове на Европейския парламент от Република България на 26 май 2019 г. единният номер на всяка избирателна секция се състои от девет цифри, групирани във вида: **АА ВВ СС ХХХ**, където:

**АА** е номерът на номерът на изборния район в страната, в случая 09 /Девети/ район - Кърджалийски, включващ общините: Кърджали, Крумовград, Кирково, Момчилград, Ардино, Джебел и Черноочене.

**ВВ**е номерът на община, включена в Девети район - Кърджалийски, съгласно ЕКАТТЕ, който за община Кърджали е 16 /шестнадесет/, за община Крумовград е 15 /петнадесет/, за община Кирково е 14 /четиринадесет/, за община Момчилград е 21 /двадесет и едно/, за община Ардино е 02 /две/, за община Джебел е 08 /осем/, за община Черноочене е 35 /тридесет и пет/.

**СС** е номерът на административния район за градовете София, Пловдив и Варна, съгласно ЕКАТТЕ, а за всички други секции се изписват 00 /нула-нула/

и

**ХХХ** е номерът на секцията в съответната община, Районна избирателна комисия - Кърджали

**Р Е Ш И:**

1. **Формира и утвърждава** **единната номерация за всяка избирателна секция в Девети район - Кърджалийски за произвеждане на изборите за членове на Европейския парламент от Република България на 26 май 2019 г., както следва:**

|  |
| --- |
| **№ 09 02 00 001 – 09 02 00 049 вкл.**в Община Ардино |
| **№ 09 08 00 001 – 09 08 00 044 вкл.**в Община Джебел |
| **№ 09 14 00 001 – 09 14 00 076 вкл.**в Община Кирково |
| **№ 09 15 00 001 – 09 15 00 077 вкл.**в Община Крумовград |
| **№ 09 16 00 001 – 09 16 00 151 вкл.**в Община Кърджали |
| **№ 09 21 00 001 – 09 21 00 055 вкл.**в Община Момчилград |
| **№ 09 35 00 001 - 09 35 00 038 вкл**. в Община Черноочене |

1. **Не формира и не утвърждава единните номера на избирателни секции №№ 09 16 00 152 и 09 16 00 153 в община Кърджали и секция № 09 02 00 050 в община Ардино.**

**Мотиви:**

Съгласно разпоредбите на чл. 9, ал. 8, във вр. с ал. 6 от ИК избирателните секции в лечебни заведения, домове за стари хора и други специализирани институции за предоставяне на социални услуги се образуват от ръководителите на заведенията, домовете, другите специализирани институции не по-късно от 48 часа преди изборния ден, за което уведомяват кмета на общината, на чиято територия се намират заведенията, домовете и другите специализирани институции, както и съответната районна избирателна комисия.

Поради изложеното Районна избирателна комисия Кърджали не може да определи броя на членовете за секции в община Кърджали с № 09 16 00 152, която секция е в МБАЛ „Д-р Ат. Дафовски“, представляващо лечебно заведение и № 09 16 00 153, която секция е в Държавна психиатрична болница, както и секция в община Ардино с № 09 02 00 050, находяща се в Многопрофилна болница за активно лечение.

Настоящото решение подлежи на обжалване по чл. 73, ал. 1 пред ЦИК в срок до три дни от обявяването му, която се произнася в тридневен срок с решение.

Гласували: 14 членове на РИК:

* За: 14
* Против: 0

РЕШЕНИЕТО Е ПРИЕТО

**По точка 2:**

РЕШЕНИЕ   
№ 7-ЕП  
Кърджали, 12.04.2019 г.

ОТНОСНО: Създаване на работни групи от специалисти за подпомагане на дейността на комисията

С оглед подпомагане дейността на РИК – Кърджали за периода от  13.04.2019 г. до 14 дни включително  от обявяване на резултата от  изборите за членове на Европейския парламент от Република България на 26 май 2019 г. и на  основание чл. 72, ал. 1,т. 1  във връзка с чл. 63 от Изборния кодекс и т. 7 от Решение № 5-ЕП от 25.03.2019г. на ЦИК, Районна избирателна комисия 09 Кърджали

**Р Е Ш И:**

I. **Създава към РИК – Кърджали работна група от специалисти-експерти**за изпълнение задълженията на РИК – Кърджали, разписани в чл. 71 от ИК –  2 (две) лица **в състав:**

1. Привлича като „специалист-експерт” към РИК – Кърджали, съгласно т. 7.1. Решение № 5-ЕП от 25.03.2019 г. на ЦИК:

1.1.      Иван Добрев Илиев, ЕГН …………….,

1.2.     Владимир Бисеров Чолаков, ЕГН ………………………….,

1. Месечното възнаграждение на специалист – експерт, съгласно Решение № 5-ЕП от 25.03.2019г. на ЦИК, е в размер на 780 /седемстотин и осемдесет/ лева.

**ІІ. Създава към РИК – Кърджали работна група от „специалисти – технически сътрудници”, в състав до 5 (петима) технически сътрудници** за техническото обезпечаване работата на РИК – Кърджали.

1. Привлича като ”специалист-технически сътрудници” към РИК – Кърджали, съгласно т. 7.2. Решение № 5-ЕП от 25.03.2019г. на ЦИК

1.1.    Маргарита Маринова Неделчева, ЕГН ……….,

1.2.    Георги Николаев Чичев, ЕГН …………….,

1.3.    Еминали Тасим Салиф, ЕГН ………………………….,

1.4.    Златка Делчева Банкова, ЕГН ………………………….,

1.5.    Небахат Юмер Мустафа, ЕГН …………………………,

1. Месечното възнаграждение на специалист - технически сътрудник, съгласно Решение № 5-ЕП от 25.03.2019г. на ЦИК, е в размер на 560 /петстотин и шестдесет/ лева.

Конкретните функции на служителите да се изпратят на Областния управител на Област Кърджали заедно със заверено копие от решението за сключване на граждански договори, с определените в настоящото решение лица.

Решението на Районна избирателна комисия може да бъде оспорвано в тридневен срок от обявяването му по реда на чл. 73, ал. 1 от ИК пред Централна избирателна комисия, която се произнася в тридневен срок.

Гласували: 14 членове на РИК:

* За: 14
* Против: 0

РЕШЕНИЕТО Е ПРИЕТО

**По точка 3 – Разни:**

1. Председателят на РИК Кърджали посочи, че с Решение № 143-ЕП/11.04.2019 г. на ЦИК е поправена техническа грешка в Решение № 81-ЕП/5.04.2019 г. на ЦИК, с което е назначена РИК Кърджали. Поправката на техническата грешка касае името на зам.-председателя на РИК Кърджали, а именно вместо „Даниел Гочев Делчев“ да се чете „Даниел Точев Делчев“.
2. На следващо място председателя предложи да се приеме принципно решение във връзка с броя на членовете в секционните избирателни комисии, съобразно броя на избирателите в тях. Посочи, че след направен преглед на предварителните списъци за гласуване в избори за членове на Европейския парламент от Република България на 26 май 2019 г., за целия район 09 Кърджалийски, се установяват над 100 /сто/ секции с под 100 избирателя. Като още по-показателен пример даде секции с едва по 17, 26 и 32 избирателя. С оглед на това и дадената в чл. 107, ал. 4, т. 1 от ИК възможност, той предложи за секционните избирателни комисии с до 100 избирателя включително да бъдат с 5 члена. За секциите от 101 до 500 избирателя включително – 7 члена, а над 500 – 9 члена.

След проведено гласуване се прие единодушно принципно решение за горното разпределение на броя членове в секционните избирателни комисии.

1. С оглед на горното предложи извършване на необходимите изчисления за назначаване на СИК и разпределение на местата в ръководствата им, съобразно Методическите указания при назначаване съставите на СИК и Изчислителната процедура към тях, приети съответно с решения на ЦИК № 139-ЕП/10.04.2019 г. и № 148-ЕП/11.04.2019 г.
2. Предложи на 13.04.2019 г. от 15:00 часа, да се проведе следващо заседание на комисията, на която да се приеме решение за определяне броя членове на СИК в девети район – Кърджалийски.

ПРЕДСЕДАТЕЛ:

ПЕТЪР ЗАХАРИЕВ

СЕКРЕТАР:

БЕРКАНТ БАРЗАТ